सुनीता चौबे आज नई दिल्ली में होंगी सम्मानित
रायगढ़ | जिले की शिक्षाविद् सुनीता चौबे को राष्ट्रीय समता मंच द्वारा बुधवार को नई दिल्ली में अंतरराष्ट्रीय महिला दिवस के अवसर पर महिला शक्ति शिरोमणि अवार्ड दिया जाएगा। उक्त अवार्ड शिक्षा, चिकित्सा, न्यायिक, प्रशासनिक व सामाजिक सेवा के क्षेत्र में देश के विभिन्न राज्यों में प्रमुखता से कार्य करने वाली महिलाओं को दिया जाता है। श्रीमती चौबे ने राष्ट्रीय व अंतरराष्ट्रीय मंचों पर कई अवार्ड प्राप्त किए हैं। इन्हें शिक्षा के क्षेत्र में उत्कृष्ट कार्य करने के लिए तत्कालीन राष्ट्रपति एपीजे अब्दुल कलाम ने भी सम्मानित किया था। पैलेस रोड स्थित शासकीय कन्या उच्चतर माध्यमिक विद्यालय में लंबे समय तक सेवा देने वाली सुनीता चौबे एक पहचाना नाम है।
awa_Deva hin_Deva